CELEX: 62010CJ0220
Language: sl
Date: 2011-09-08 00:00:00
Title: Sodba Sodišča (osmi senat) z dne 8. septembra 2011. # Evropska komisija proti Portugalski republiki. # Neizpolnitev obveznosti države - Direktiva 91/271/EGS - Onesnaženje in škodljivi vplivi - Čiščenje komunalne odpadne vode - Členi 3, 5 in 6 - Neopredelitev občutljivih območij - Neizvajanje strožjega postopka čiščenja izpustov na občutljivih območjih. # Zadeva C-220/10.

Sodba Sodišča (osmi senat) z dne 8. septembra 2011 – Komisija proti Portugalski
      (Zadeva C‑220/10)
      „Neizpolnitev obveznosti države – Direktiva 91/271/EGS – Onesnaženje in škodljivi vplivi – Čiščenje komunalne odpadne vode – Členi 3, 5 in 6 – Neopredelitev občutljivih območij – Neizvajanje strožjega postopka čiščenja izpustov na občutljivih območjih“
      1.                     Okolje – Čiščenje komunalne odpadne vode – Direktiva 91/271 – Odstopanja – Manj strog postopek čiščenja na manj občutljivih
            območjih – Pogoji – Izvedba študij, ki bi dokazovale neobstoj škodljivega vpliva na okolje – Obveščanje Komisije o vseh upoštevnih
            informacijah v zvezi s tem (Direktiva Sveta 91/271, člena 2 ter 6(1) in (2), druga alinea) (Glej točki 43 in 44.)
      2.                     Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Položaj ob izteku
            roka, določenega v obrazloženem mnenju (člen 258 PDEU) (Glej točko 45.)
      3.                     Okolje – Čiščenje komunalne odpadne vode – Direktiva 91/271 – Strožji postopek čiščenja izpustov komunalne odpadne vode iz
            aglomeracij s populacijskim ekvivalentom, večjim od 10.000 – Neobstoj – Delno zbiranje in delno čiščenje – Neizpolnitev obveznosti
            (Direktiva Sveta 91/271, členi 3(2), 4 in 5(2)) (Glej točke 49, 50 in 52.)
      Predmet 
      
         
               Neizpolnitev obveznosti države – Kršitev Direktive Sveta z dne 21. maja 1991 o čiščenju komunalne odpadne vode (91/271/EGS)
                  (UL, posebna izdaja v slovenščini, poglavje 15, zvezek 2, str. 26)
               
            Izrek 
      
         
                  1)
               
               
                  
               
               
                  	Portugalska republika s tem,
               
            –        da je vse obalne vode otoka Madeira in otoka Porto Santo opredelila kot manj občutljiva območja;
      –        da je določila manj strog postopek čiščenja, kot je določen v členu 4 Direktive Sveta z dne 21. maja 1991 o čiščenju komunalne
         odpadne vode (91/271/EGS), za izpuste komunalne odpadne vode iz aglomeracij s populacijskim ekvivalentom večjim od 10.000,
         kot sta aglomeraciji Funchal in Câmara de Lobos, v obalne vode otoka Madeira;
      
      –        da za aglomeracijo ob estuariju reke Tejo, in sicer Quinta do Conde, ni zagotovila kanalizacijskega sistema za komunalno odpadno
         vodo v skladu s členom 3 te direktive;
      
      –        da za aglomeracije Albufeira/Armação de Pêra, Beja, Chaves in Viseu ter za štiri aglomeracije, ki odvajajo odpadne vode na
         levi breg estuarija reke Tejo, in sicer Barreiro/Moita, Corroios/Quinta da Bomba, Quinta do Conde in Seixal, ni zagotovila
         strožjega postopka čiščenja, kot je določen v členu 4 navedene direktive,
      
      ni izpolnila obveznosti iz členov 3, 5 in 6 Direktive 91/271.
      
         
                  2)
               
               
                  
               
               
                  	Portugalski republiki se naloži plačilo stroškov.